stanford-oval/wikipedia huggingface dataset:
Dungarpur

| Dungarpur |
| --- | --- |

 Dungarpur
 Koordinaatit: 23.84°N, 73.72°E 
Valtio:  Intia
Osavaltio:  Rajasthan
Piirikunta:  Dungarpur
Väkiluku (2011):  47 706
Infobox OKVirheellinen NIMI-arvo: 
Dungarpur on Intian Rajasthanin osavaltiossa sijaitseva noin 48 000 asukkaan kaupunki, joka toimii samannimisen piirikunnan hallinnollisena keskuksena. Kaupunki on saanut nimensä bhilien 1300-luvulla eläneeltä johtajalta nimeltä Dungaria. Se on myös toiminut Dungarpurin ruhtinaskunnan pääkaupunkina.
Vuoden 2011 väestönlaskennan mukaan 65 prosenttia Dungarpurin väestöstä on hindulaisia. Toiseksi suurin uskonnollinen ryhmä ovat muslimit 24 prosentilla, joiden jälkeen jainalaisia on yhdeksän prosenttia. Lukutaitoisten osuus oli noin 89 %.
Aiheesta muualla

Kuvia tai muita tiedostoja aiheesta Dungarpur Wikimedia Commonsissa
Encyclopædia Britannican artikkeli Dungarpurista
Dead Man Down

| Dead Man Down |
| --- | --- |

Ohjaaja:  Niels Arden Oplev
Käsikirjoittaja:  J. H. Wyman
Tuottaja:   J. H. Wyman  Neal H. Moritz 
Säveltäjä:  Jacob Groth
Kuvaaja:  Paul Cameron
Leikkaaja:   Timothy A. Good  Frédéric Thoraval 
Pukusuunnittelija:  Renee Ehrlich Kalfus
Pääosat:   Colin Farrell  Noomi Rapace  Dominic Cooper  Terrence Howard 
Valmistustiedot
Valmistusmaa:  Yhdysvallat
Tuotantoyhtiö:   FilmDistrict  IM Global  WWE Studios  Automatik Entertainment  Original Film  Frequency Films 
Levittäjä:  FilmDistrict
Ensi-ilta:   2013-3-77. maaliskuuta 2013 (Malesia)  2013-3-88. maaliskuuta 2013 (Yhdysvallat)  
Kesto:  118 minuuttia
Alkuperäiskieli:   englanti  (esiintyy myös ranskaa, albaniaa, espanjaa ja unkaria) 
Aiheesta muualla
IMDb 
Elonet
AllMovie
Infobox OKNimi-testi OK: 
Dead Man Down (engl. Dead Man Down) on vuonna 2013 ensi-iltansa saanut Niels Arden Oplevin ohjaama ja J. H. Wymanin käsikirjoittama yhdysvaltalainen neo-noir-tyylinen rikos- ja jännityselokuva, jonka pääosissa ovat Colin Farrell, Noomi Rapace, Dominic Cooper ja Terrence Howard. Elokuvan tuottajina olivat J. H. Wyman ja Neal H. Moritz. Elokuva oli Oplevin ensimmäinen ohjaustyö sitten Miehet jotka vihaavat naisia -elokuvan, joka sai ensi-iltansa vuonna 2009. Lisäksi elokuva on hänen ensimmäinen englanninkielinen ohjaustyönsä. Dead Man Down sai elokuvakriitikoilta lähinnä kielteiset arvostelut ja tuotti maailmanlaajuisesti lähes 20 miljoonan dollarin lipputulot.
Juoni

Unkarilainen siirtolainen Victor (Colin Farrell) on kylmäverinen ammattitappaja, joka työskentelee New Yorkin alamaailman gangsteripomo Alphonse Hoytin (Terrence Howard) alaisena aivan johtoportaan tuntumassa. Alphonse ei kuitenkaan tiedä, että Victor on soluttautunut hänen sisäpiiriinsä vain murhatakseen hänet. Victor on valmis käyttämään aikaa ja vaivaa suunnitelmansa toteuttamiseen, koska Alphonse on vastuussa hänen perheensä surmaamisesta. Kuoleman ja kostosuunnitelman ympärillä pyörivä elämä saa muuta sisältöä, kun Victor tapaa naapurissa asuvan Beatrice Louzonin (Noomi Rapace), jonka kasvot ovat arpeutuneet auto-onnettomuuden vuoksi. Kesken illanvieton Beatrice paljastaa tietävänsä Victorin työn ja alkaa painostaa häntä avukseen omassa kostosuunnitelmassaan. Beatrice vaatii Victoria tappamaan rattijuopon, joka on vastuussa hänen arvistaan. Victor suostuu ja alkaa vähitellen tuntea vetoa Beatricea kohtaan.
Tuotanto

Dead Man Down kuvattiin Philadelphiassa Pennsylvaniassa ja New York Cityssä New Yorkissa, Yhdysvalloissa 30 miljoonan dollarin budjetilla. New York Cityssä elokuvan kuvauspaikkoina olivat Manhattan, Brooklyn ja Queens. Elokuvan tuotantoyhtiöinä olivat FilmDistrict, IM Global, WWE Studios, Automatik Entertainment, Original Film ja Frequency Films. Dead Man Downin virallinen traileri julkaistiin 29. joulukuuta 2012.
Julkaisu ja vastaanotto

Dead Man Down sai maailmanensi-iltansa Malesiassa 7. maaliskuuta 2013. Elokuva sai teatteriensi-iltansa Yhdysvalloissa 8. maaliskuuta 2013 ja oli tuotantoyhtiönäkin toimineen FilmDistrictin teatterilevittämä. Elokuva tuotti avausviikonloppunaan Yhdysvalloissa 5,3 miljoonaa dollaria 2 188 elokuvateatterissa. Se tuotti kuusiviikkoisen teatterikierroksensa aikana Yhdysvalloissa yhteensä 10,9 miljoonaa dollaria. Maailmanlaajuisesti Dead Man Down tuotti lähes 20 miljoonan dollarin lipputulot.
Dead Man Down on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 38% kriitikoista on antanut elokuvalle positiivisen arvosanan 5/10 keskiarvolla. Keräys perustuu 98 arviointiin. 20 999 käyttäjästä 47% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 24 arvostelun perusteella elokuva on saanut 39 pistettä sadasta mahdollisesta. Metacriticin 254 käyttäjää on antanut elokuvalle keskiarvon 8,7/10. Internet Movie Databasen 56 679 käyttäjää on antanut elokuvalle keskiarvon 6,5/10.
Sony Pictures Home Entertainment julkaisi elokuvan niin DVD:lle kuin blu-rayllekin Yhdysvalloissa 9. heinäkuuta 2013 ja Nordisk Film Suomessa 18. lokakuuta 2013.
Aiheesta muualla

Dead Man Downin traileri katsottavissa YouTubessa (englanniksi)
Dead Man Down Internet Movie Databasessa (englanniksi)
Dead Man Down Elonet.
Dead Man Down AllMoviessa. (englanniksi)
Dead Man Down Rotten Tomatoes -sivustolla (englanniksi)
Dead Man Down Metacriticissä (englanniksi)
Dead Man Down Box Office Mojossa (englanniksi)
Dead Man Down The Numbersin sivuilla (englanniksi)
Daniel Balavoine

| Daniel Balavoine |
| --- | --- |

Henkilötiedot
Syntynyt: 5. helmikuuta 1952 Alençon, Ranska
Kuollut: 14. tammikuuta 1986 (33 vuotta) Rharous, Timbuktun alue, Mali
Muusikko
Laulukielet:  ranska
Aktiivisena:  1971–1986
Tyylilajit:  rock, synthpop, maailmanmusiikki
Soittimet:  akustinen kitara, piano, Fairlight CMI
Levy-yhtiöt:  Disques Vogue ja Barclay Records 
Aiheesta muualla
www.dbalavoine.com
  [ Muokkaa Wikidatassa ] [ ohje ]  
Daniel Balavoine (5. helmikuuta 1952 Alençon, Ranska – 14. tammikuuta 1986 Rharous, Timbuktun alue, Mali) oli ranskalainen laulaja-lauluntekijä. Balavoinen ääniala ulottui varsin korkealle ja hänen sanoituksissaan heijastuu hänen kapinallinen luonteensa ja kiinnostus sosiaalisiin kysymyksiin.
Ura

Pohjois-Ranskassa syntynyt Balavoine varttui maan lounaisosassa ja muutti jo teini-ikäisenä Pariisiin, missä hän koetti päästä politiikkaan 1960-luvun lopun kuohunnan innoittamana. Pian hän liittyi rock-yhtye Présencen laulajaksi. Sen jälkeen hän oli mukana Patrick Juvet'n kiertueyhtyeessä. Juvet havaitsi Balavoinen lahjakkuuden ja rohkaisi tätä soolouralle: Balavoinen debyyttialbumi De vous à elle en passant par moi ilmestyi 1975. Balavoinen ääni teki vaikutuksen muusikko Michel Bergeriin, joka kiinnitti tämän musikaalin Starmania päärooliin 1978. Musikaali oli suuri menestys ja samana vuonna ilmestyi Balavoinen studioalbumi Le Chanteur, joka niin ikään menestyi erinomaisesti.
Balavoinen menestys jatkui 1980-luvun alkupuolella, jolloin häneltä ilmestyi useita studio- ja konserttialbumeja sekä singlejä. Suuria menestyskappaleita olivat muun muassa "L'Aziza", "Vivre ou survivre" ja "Aimer est plus fort que d'être aimer".
Balavoine oli mukana humanitaarisessa toiminnassa, etenkin Afrikan ongelmiin liittyen, ja otti vahvasti kantaa politiikkaan. Hän arvosteli voimakkaasti presidenttiehdokas François Mitterrandia ja asettui kannattamaan Coluchea, joka oli kandidaattina presidenttiehdokkaaksi vuoden 1981 vaaleihin. Balavoine kuoli helikopterionnettomuudessa Malin aavikolla neljän muun henkilön kanssa Pariisi Dakar -rallin 1986 aikana.
Diskografia > Studioalbumit

De vous à elle en passant par moi (1975)
Les aventures de Simon et Gunther ... Stein (1977)
Le chanteur (1978)
Face amour / Face amère (1979)
Un autre monde (1980)
Vendeurs de larmes (1982)
Loin des yeux de l'Occident (1983)
Sauver l'amour (1985)
Aiheesta muualla

Gala: Daniel Balavoine
Dailymotion: Frida Lyngstad & Daniel Balavoine - Belle
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Daniel Balavoine
Käännös suomeksi
Diligente (1756)

| Diligente |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  16. heinäkuuta 1754
Laskettu vesille:  25. syyskuuta 1756
Palveluskäyttöön:  huhtikuu 1759
Poistui palveluskäytöstä:  vallattu 16. tammikuuta 1780
Loppuvaihe:  myyty 2. helmikuuta 1784
Tekniset tiedot
Uppouma:  1 997,5 t
Pituus:  53,76 m (tykkikansi)
Leveys:  15,19 m
Syväys:  6,27 m
Aseistus
Aseistus:  68 tykkiä
Diligente oli Espanjan laivaston vuonna 1756 vesille laskettu Triunfante-luokan kaksikantinen 70-tykkinen linjalaiva.
Valmistus

Alus tilattiin Ferrolista Reales Astilleros de Esteirolta, missä köli laskettiin 16. heinäkuuta 1754 telakkanumerolla 21. Alus laskettiin vesille 25. syyskuuta 1756 ja otettiin palvelukseen huhtikuussa 1759 Ferrolissa päällikkönään Luis de Córdoba.
Palvelus

Britannian kuninkaallinen laivasto valtasi Cabo de São  Vicenten taistelussa 16. tammikuuta 1780 aluksen. Se rekisteröitiin ja nimettiin 20. huhtikuuta HMS Diligentiksi. Alus varustettiin 7. toukokuuta - 27. syyskuuta Portsmouthissa, minkä jälkeen se ankkuroitiin Spitheadiin.
Alus otettiin huhtikuussa 1780 palvelukseen vastaanottoaluksena Portsmouthissa päällikkönään Anthony Hunt. Aluksen päällikkyyden vastaanotti 1782 John Knowles, kun alus siirrettiin Portsmouthissa vartiolaivaksi. Alus oli 10. kesäkuuta 1783 Spitheadissa avustamassa HMS Royal Georgen hylyn nostamisessa. Alus myytiin 2. joulukuuta 1784 Portsmouthissa 1 010 punnalla.
Dungeon & Dragon

| Dungeon & Dragon Eevil Stöö |
| --- | --- | --- |

Studioalbumin tiedot
 Julkaistu: 9. joulukuuta 2022
 Tuottaja(t): Dungeon Racks
 Kesto: 23.10
 Levy-yhtiö: Katakombi Records
Eevil Stöön muut julkaisut
| Puolikas Tiili 2022 | Dungeon & Dragon 2022 | Advanced Dungeon & Dragon 2024 |
Dungeon & Dragon on suomalaisen rap-artisti Eevil Stöön joulukuussa 2022 julkaistu albumi. Levyltä julkaistiin singleinä kappaleet ”Thunderdome” ja ”Nobody”, joista edellisestä on myös musiikkivideo. Albumin tuotti Dungeon Racks -nimellä toimiva tuottajakaksikko Janne Aarrelampi ja Mikko Virtala.
Kappaleet

Top Producer – 0.16
Don (feat. Big Baby Gandhi) – 1.35
Zeppeliini – 1.56
Thunderdome – 3.23
Baddest DJ – 0.15
Harvard – 2.24
Cam’ron (feat Kriso) – 2.40
WSU – 2.20
Golden dragon – 0.21
Zaza – 2.19
Karvinen – 2.24
Nobody (feat Kalle Kinos ja JV) – 2.58
Mighty dragon – 0.19
Egyptin sulttaanikunta

Egyptin sulttaanikunta (arab. سلطنة المصرية‎, Salṭanat al-Miṣrīyya) oli lyhytkestoinen Britannian protektoraatti Egyptin alueella, joka oli olemassa vuosien 1914 ja 1922 välillä.
Ensimmäisen maailmansodan aikana marraskuussa 1914 Britannia julisti sodan Osmanien valtakunnalle ja saman vuoden joulukuussa julisti protektoraatin Egyptin alueelle. Silloinen varakuningas Abbas II suistiin vallasta ja tilalle tuli hänen setänsä Hussein Kamel, jonka arvonimeksi tuli sulttaani. Kamel kuoli 9. lokakuuta 1917, jonka jälkeen valtaistuimelle astui hänen veljensä Fuad I. Egypti julistautui itsenäiseksi kuningaskunnaksi 28. helmikuuta 1922, mutta Britannia jatkoi Egyptin tietyistä poliittisista asioista päättämisestä vielä tämän jälkeenkin.
Aiheesta muualla

Kuvia tai muita tiedostoja aiheesta Egyptin sulttaanikunta Wikimedia Commonsissa
Difilos (komediakirjailija)

| Difilos> Δίφιλος.Henkilötiedot |
| --- | --- |
Syntynyt: 300-luku eaa. Sinope
Kuollut: 200-luku eaa.?
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  hellenistinen kausi
Tyylilajit:  komedia
Aiheesta muualla
Löydä lisää kirjailijoitaKirjallisuuden teemasivulta
Difilos (m.kreik. Δίφιλος, lat. Diphilus; 300/200-luku eaa.) oli antiikin kreikkalainen komediakirjailija, joka edusti niin kutsuttua uutta komediaa. Hän oli kotoisin Sinopesta.
Elämä

Difiloksen elämästä tiedetään antiikin lähteiden kautta vain vähän. Hän oli Menandroksen ja Filemonin aikalainen ja yksi merkittävimpiä uuden komedian edustajia. Hän näytteli joskus omissa näytelmissään. Athenaioksen mukaan Difilos oli hetaira Gnathainan rakastaja, ja hyökkäsi joskus tätä vastaan komedioissaan ollessaan mustankipeyden vallassa.
Komediakirjailija Difilosta ei tule sekoittaa varhaisempaan runoilija Difilokseen.
Näytelmät

Difiloksen näytelmät eivät ole säilyneet nykyaikaan, mutta niistä tunnetaan katkelmia. Näytelmät ovat muistuttaneet monin tavoin keskikomediaa, vaikka hänet luetaankin uuden komedian runoilijoihin. Tämä näkyy muun muassa siinä, että hän otti melko usein aiheensa mytologiasta, sekä toi näyttämölle sellaisia hahmoja kuten Arkhilokhos, Hipponaks ja Sapfo. Difiloksen kieli on yksinkertaista ja eleganttia, mutta poikkeaa usein puhtaasta attikalaisesta kielestä.
Difiloksen näytelmistä tiedetään seuraavat joko säilyneistä katkelmista tai pelkästään nimeltä:
| --- | --- |
 Aarre (Θησαυρός, Thēsauros)  Amastris (Ἄμαστρις)  Anagyros (Ἀνάγυρος)  Arpojat (Κληρούμενοι, Klērūmenoi)  Asianomistaja (Ἐπιδικαζόμενος, Epidikazomenos)  Danaoksen tyttäret (Δαναΐδες, Danaïdes)  Epitrope (Ἐπιτροπή, Epitropē) tai Epitropeus (Ἑπιτροπεύς)  Epäonnistuva nainen (Διαμαρτάνουσα, Diamartanūsa)  Hairesiteikhes (Αἱρησιτείχης, Hairēsiteikhēs)  Haudalla uhraajat (Ἐναγίζοντες, Enagizontes)  Heleneforuntes (Ἑλενηφοροῦντες, Helenēforūntes)  Helleboria ottavat (Ἐλλεβοριζόμενοι, Helleborizomenoi)  Herakles (Ἡρακλῆς, Hēraklēs)  Heeros (Ἡρως, Hērōs)  Hekate (Ἐκάτη, Hekatē)  Häät (Γάμος, Gamos)  Jalkavaimo (Παλλακή, Pallakē)  Kaivo (Φρέαρ, Frear)  Kauppias (Ἔμπορος, Emporos)  Kitharansoittaja (Κιθαρῳδός, Kitharōdos)  Kultaseppä (Χρυσοχόος, Khrysokhoos)  Kylpylä (Βαλανεῖον, Balaneion)  Kyltymätön (Ἄπληστος, Aplēstos)  Lautta (Σχεδία, Skhedia)  Lemnoksen naiset (Λήμνιαι, Lēmniai)  Lähtevä nainen (Ἀπολιποῦσα, Apolipūsa) :  Maalari (Ζωγράφος, Zōgrafos)  Mielenvikainen (Μαινόμενος, Mainomenos)  Monipuuhainen (Πολυπράγμων, Polypragmōn)  Parasiitti (Παράσιτος, Parasitos)  Pederastit (Παιδερασταί, Paiderastai)  Pelastetut (Ἀνασωζόμενοι, Anasōzomenoi)  Peliaan tyttäret (Πελιάδες, Peliades)  Perijätär (Ἐπίκληρος, Epiklēros)  Pieni hauta (Μνημάτιον, Mnēmation)  Pithraustes (Πιθραύστης, Pithraustēs) tai Tithraustes (Τιθραύστης, Tithraustēs)  Pyrrha (Πύῤῥα)  Sapfo (Σάπφω, Sapfō)  Sisilialainen (Σικελικός, Sikelikos) (mahdollisesti kuitenkin Filemonin)  Synoris (Συνωρίς, Synōris) (kaksi versiota)  Syyttäjät (Ἐγκαλοῦντες, Enkalūntes)  Telesias (Τελεσίας)  Temppuratsastaja (Ἀποβάτης, Apobatēs)  Theseus (Θησεύς, Thēseus)  Tietämättömyys (Ἄγνοια, Agnoia) (mahdollisesti kuitenkin Kalliadeen)  Tiilenkantaja (Πλινθοφόρος, Plinthoforos)  Veljekset (Ἀδελφοί, Adelfoi)  Veljeään rakastava (Φιλάδελφος, Filaldelfos) tai Veljeään rakastavat (Φιλάδελφος, Filadelfos)  Voitelijanainen (Ἀλείπτρια, Aleiptria)  Yhdessä kasvatetut (Σύντροφροι, Syntrofoi)  Yhdessä kuolevat (Συναποθνήσκοντες, Synapothnēskontes) 
Tärkeimpiä lähteitä nimille on Athenaioksen teos Deipnosofistai. Difilokselta tunnetaan myös katkelmia, joita ei ole kyetty yhdistämään mihinkään näytelmään.
Vaikutus

Difiloksen komedioilla oli suuri vaikutus roomalaiseen komediaan. Plautuksen näytelmä Casina on käännös Difiloksen komediasta Arpojat. Plautuksen Commorientes on puolestaan käännös komediasta Yhdessä kuolevat, ja samaa seurasi osittain Terentius komediassaan Adelphi. Myös Plautuksen Rudens on käännös jostakin Difiloksen näytelmästä, mutta alkuperäisen nimeä ei tunneta.
Egyptin presidentti

| Egyptin arabitasavallan presidentti |
| --- | --- |
 رئيس جمهورية مصر العربية
 
 
 Nykyinen Abdel Fattah al-Sisi 8. kesäkuuta 2014 lähtien
Virka-asunto:  Heliopoliksen palatsi
Kauden pituus:  6 vuotta (uudelleenvalinta mahdollinen)
Perustettu:  18. kesäkuuta 1953
Ensimmäinen:  Muhammad Naguib
Egyptin arabitasavallan presidentti on Egyptin valtionpäämies.
Presidentti valitaan suoralla enemmistövaalilla, tarvittaessa voidaan käydä kaksi kierrosta. Kausi kestää neljä vuotta. Presidentti nimittää pääministerin, mutta parlamentti hyväksyy valinnan.
Vuonna 2014 hyväksytyn perustuslain mukaan presidenttiehdokkaan pitää olla syntynyt egyptiläisille vanhemmille, eikä hänellä itsellään, hänen vanhemmillaan tai puolisollaan ole koskaan saanut olla muuta kansallisuutta edes kaksoiskansalaisuutena. Ehdokkaan on oltava suorittanut sotilaspalveluksensa (tai olla vapautettu siitä), ja hänen tulee olla rekisteröitymispäivänä vähintään 40 vuoden ikäinen.
Arabikevään jälkeen Asevoimien korkein neuvosto käytti presidentin valtaa kahteen otteeseen.
Luettelo Egyptin presidenteistä

| Presidentti | Presidentti | Presidentti | Virkakausi | Puoluekanta |
| --- | --- | --- | --- | --- |
 • Egyptin tasavalta (1953–1958) • 
| 1 |  | Muhammad Naguib  (1901–1984) محمد نجيب | 18. kesäkuuta  1953 – 14. marraskuuta  1954 | armeija |
| — |  | Vallankumousneuvoston  puheenjohtaja  eversti Gamal Abdel Nasser (1918–1970) | 14. marraskuuta  1954 – 22. helmikuuta  1958 | armeija |
| 2 |  | Vallankumousneuvoston  puheenjohtaja  eversti Gamal Abdel Nasser (1918–1970) | 14. marraskuuta  1954 – 22. helmikuuta  1958 | Kansallinen liitto |
 • Yhdistynyt arabitasavalta (1958–1971) • 
| 2 |  | Gamal Abdel Nasser (1918–1970) جمال عبد الناصر | 22. helmikuuta 1958 – 28. syyskuuta  1970 (kuoli virassa) | Kansallinen liitto  |
| 2 |  | Gamal Abdel Nasser (1918–1970) جمال عبد الناصر | 22. helmikuuta 1958 – 28. syyskuuta  1970 (kuoli virassa) | Arabisosialistinen liitto |
| 3 |  | Anwar Sadat (1918–1981) أنور السادات | 15. lokakuuta 1970 – 2. syyskuuta 1971   | Arabisosialistinen liitto |
 • Egyptin arabitasavalta (vuodesta 1971) • 
| 3 |  | Anwar Sadat (1918–1981) أنور السادات | 2. syyskuuta  1971 – 6. lokakuuta  1981 (murhattiin) | Arabisosialistinen liitto |
| 3 |  | Anwar Sadat (1918–1981) أنور السادات | 2. syyskuuta  1971 – 6. lokakuuta  1981 (murhattiin) | Kansallinen demokraattinen puolue |
| — |  | Sufi Abu Taleb (1925–2008) صوفى أبو طالب Acting President | 6. lokakuuta  1981 – 14. lokakuuta  1981 | Kansallinen demokraattinen puolue |
| 4 |  | Hosni Mubarak (1928–2020) حسنى مبارك | 14. lokakuuta  1981 – 11. helmikuuta  2011 (erosi virasta) | Kansallinen demokraattinen puolue |

| — |  | Asevoimien korkein neuvosto  prikaatinkenraali Mohamed Hussein Tantawi (1935–2021) | 11. helmikuuta  2011 – 30. kesäkuuta  2012 | armeija |
| 5 |  | Mohammed Mursi (1951–2019) محمد مرسي | 30. kesäkuuta  2012 – 3. heinäkuuta  2013 (syrjäytettiin) | Vapaus- ja oikeuspuolue |
| — |  | Adli Mansur (s. 1945) عدلي منصور vt. | 4. heinäkuuta  2013 – 8. kesäkuuta  2014 | sitoutumaton |
| 6 |  | Abdel Fattah el-Sisi (s. 1954) عبد الفتاح السيسى | 8. kesäkuuta  2014 – virassa | sitoutumaton |
Käännös suomeksi
Debi Gliori

| Debi Gliori> Henkilötiedot |
| --- | --- |
Syntynyt: 1959 Glasgow, Skotlanti
Kansalaisuus:   Yhdistynyt kuningaskunta
Aiheesta muualla
debiglioribooks.com
Löydä lisää kirjailijoitaKirjallisuuden teemasivulta
Debi Gliori (s. 1959 Glasgow, Skotlanti) on brittiläinen lasten- ja nuortenkirjailija sekä kuvittaja. Suomessa Debi Gliori tunnetaan parhaiten lempeästä Karhuherra-lastenkirjasarjasta sekä Strega-Borgian perheen synkistä vaiheista kertovasta, mustan huumorin täyttämästä Magiaa-fantasiasarjastaan.
Elämä

Debi Gliori oli glasgowlaisen perheen ainoa lapsi. Hän kävi yksityistä katolilaista tyttökoulua. Koulunkäynti ei ollut menestys, ainoan lapsen ei ollut helppo sopeutua ja toverit välttelivät häntä. Hän viettikin enimmän aikansa piirrellen tai kirjoittaen tarinoita. Gliori uppoutui tarinoiden maailmaan, joista hän tuntui löytävän oman itsensä.
Gliori alkoi kirjoittaa lastenkirjoja vuonna 1976. Hän kävi taidekoulua Edinburghissa (Edinburgh College of Art) vuosina 1979–1984. Kouluaikana hän sai apurahan, jonka turvin saattoi opiskella vuoden Milanossa. Gliori sanoo taidekoulun olleen hyväksi hänen piirustustaidoilleen, muttei juuri itseluottamukselleen. Vuodesta 1984 eteenpäin Gliori on toiminut freelancerina.
Kahden epäonnistuneen avioliiton jälkeen Gliori on onnellisesti naimisissa ja hänellä on viisi lasta (vuoteen 2005 mennessä). Gliori kokkailee, käy kuntosalilla ja hänellä on kultainennoutaja.
Ura

Gliorin mukaan yksinäinen lapsuus kirjojen parissa valmisti häntä kirjailijan uraan: kirjailija viettää aikaa vuosikaudet yksinäisyydessä käyden keskusteluja ihmisten kanssa, joita ei ole olemassa. "Se on sellainen hulluuden muoto, josta maksetaan." Tosin uran alkupuolella palkkaa ei niinkään tullut. '"Söimme linssejä, katselimme talvisaikaan hengityksemme huuruamista talon sisäpuolella ja vedimme vain lisää villapaitoja yllemme." Gliori kertoo kärsineensä taiteensa vuoksi ahtautta, vilua ja nälkää.
Menestyksen karttuessa olot paranivat. Gliori työskentelee omassa studiossaan maaseudun hiljaisuudessa ja rauhassa. Studio sijaitsee puutarhassa ja sen ikkunoista on kuvauksellinen näköala. – Mutta ikkunoiden edessä on verhot, eikä ympärillä ole mitään, mikä veisi huomion työstä. Gliori vain odottaa, että näkisi tarinan hahmot päässään. Sitten hän kirjoittaa, lukee, kirjoittaa jälleen, pitkästyy, kirjoittaa ja jossakin vaiheessa tarinan hahmot tulevat ihmettelemään tätä touhua. Gliori omien sanojensa mukaan kuuntelee piirtäessään kovaäänistä musiikkia huojuen ympäriinsä, ja kirjoittaa kirjansa täytekynällä. Gliori on vastaanottanut teoksistaan palkintoja, mm. Karhuherran urotyö -kirjasta.
Teokset

Debi Gliorin tuotannon pääosa koostuu lukuisista lasten kuvakirjoista, jotka hän on sekä kirjoittanut että kuvittanut. Tarinat ovat hyvin lämminhenkisiä ja perhekeskeisiä. Vanhemman ja lapsen suhde on vahvasti läsnä. Tarinoiden hahmot ovat eläinmaailmasta, päähenkilöt usein karhuja tai kaneja. Gliori on kuvittanut tarinansa lämpimästi ja runsain yksityiskohdin, joka näkyy paitsi esineistössä, myös kodintekstiilien kauniissa kuvioinneissa.
Magiaa-sarja, joka on tarkoitettu noin varhaisteini-ikäisille ja sitä vanhemmille, on mustan huumorin kyllästämää ja taiantäyteistä fantasiaa. Myös sen keskipisteenä on perhe, skotlantilaisessa linnanrötiskössä StregaSchlossissa asuvat Strega-Borgiat. Perheen arkihuolien ja -elämän ohella tarinat täyttyvät omaperäisestä huumorista, oudoista kotieläimistä (griippi, lohikäärme, Jeti jne.), enemmän ja vähemmän hyödyllisestä palvelusväestä, pirullisista juonista sekä niin maanpäällisistä kuin maanalaisistakin vihollisista. Sarja ei varsinaisesti ole kuvitettu, mutta joka luvun alkuun Gliori on piirtänyt jonkin kuvan.
Sarja on saanut hyviä arvosteluja ja palkintoehdokkuuksia. On muun muassa kuvattu, että Gliori on suodattanut Roald Dahlin ja Charles Addamsin omalaatuisen huumorinsa läpi ja tarjoilee kirjansa (Magiaa millin tarkkuudella) piikikkäänä ja hauskana farssina.
Suomennettu tuotanto > Magiaa-sarja

1. Magiaa mahan täydeltä (Pure Dead Magic, 2001). Suom. Marja Helanen-Ahtola, 2002, WSOY.
2. Magiaa millin tarkkuudella (Pure Dead Wicked, 2002). Suom. Marja Helanen-Ahtola, 2003, WSOY.
3. Magiaa mennen tullen (Pure Dead Brilliant, 2003). Suom. Marja Helanen-Ahtola, 2004, WSOY.
4. Magiaa musta taivas (Deep Trouble, 2004). Suom. Marja Helanen-Ahtola, 2005, WSOY.
5. Magiaa meri tumma (Deep Water, 2005). Suom. Marja Helanen-Ahtola, 2006, WSOY.
6. Magiaa mafian tahtiin (Deep Fear, 2006). Suom. Marja Helanen-Ahtola, 2007, WSOY.
Sarja on tunnettu englanniksi nimellä Pure Dead series tai The Strega Borgia Chronicles. Sarjan (englanninkielisen version) katsotaan koostuvan kahdesta trilogiasta nimiltään Pure Dead ja Deep. Kuitenkin kolme jälkimmäistä teosta tunnetaan myös nimillä Pure Dead Trouble, Pure Dead Batty ja Pure Dead Frozen.